Johannes 2 - Heilige Bybel [Afrikaanse Bybel 1933/1953]
&nbspEn op die derde dag was daar 'n bruilof te Kana in Galil,a, en die moeder van Jesus was daar.
&nbspEn Jesus en sy dissipels was ook na die bruilof genooi.
&nbspEn toe daar wyn kortkom, sê die moeder van Jesus vir Hom: Hulle het geen wyn nie.
&nbspJesus sê vir haar: Vrou, wat het Ek met u te doen? My uur het nog nie gekom nie.
&nbspSy moeder sê vir die dienaars: Net wat Hy vir julle sê, moet julle doen.
&nbspEn daar het volgens die reinigingsgebruike van die Jode ses klipkanne gestaan, wat elkeen twee of drie ankers hou.
&nbspJesus sê vir hulle: Maak die kanne vol water. En hulle het hul tot bo toe volgemaak.
&nbspEn Hy sê aan hulle: Skep nou uit en bring dit vir die hoofdienaar. En hulle het dit gebring.
&nbspEn toe die hoofdienaar die water proe wat wyn geword het -- en hy het nie geweet waarvandaan dit was nie, maar die dienaars wat die water geskep het, het geweet -- roep die hoofdienaar die bruidegom
&nbspen sê vir hom: Elke mens sit eers die goeie wyn op en, wanneer hulle goed gedrink het, dan die slegste; maar u het die goeie wyn tot nou toe bewaar.
&nbspHierdie eerste een van sy tekens het Jesus te Kana in Galil,a gedoen; en Hy het sy heerlikheid geopenbaar, en sy dissipels het in Hom geglo.
&nbspDaarna het Hy na Kap,rnam afgegaan, Hy en sy moeder en sy broers en sy dissipels, en hulle het daar nie baie dae gebly nie.
&nbspEn die pasga van die Jode was naby, en Jesus het opgegaan na Jerusalem.
&nbspEn Hy het in die tempel gevind die wat beeste en skape en duiwe verkoop, en die geldwisselaars wat daar sit.
&nbspEn Hy het 'n sweep van toutjies gemaak en almal uit die tempel uitgedrywe, ook die skape en die beeste, en die kleingeld van die wisselaars het Hy uitgegooi en hulle tafels omgekeer.
&nbspEn vir die duiweverkopers het Hy gesê: Neem daardie dinge hier weg; moenie die huis van my Vader 'n handelshuis maak nie.
&nbspEn sy dissipels het onthou dat daar geskrywe is: Die ywer vir u huis het my verteer.
&nbspToe antwoord die Jode en sê vir Hom: Watter teken toon U aan ons, dat U hierdie dinge doen?
&nbspJesus antwoord en sê vir hulle: Breek hierdie tempel af, en in drie dae sal Ek dit oprig.
&nbspEn die Jode sê: Ses en veertig jaar lank is aan hierdie tempel gebou, en U, sal U dit in drie dae oprig?
&nbspMaar Hy het oor die tempel van sy liggaam gespreek.
&nbspEn toe Hy opgestaan het uit die dode, het sy dissipels onthou dat Hy dit vir hulle gesê het; en hulle het die Skrif geglo en die woord wat Jesus gespreek het.
&nbspEn toe Hy in Jerusalem was op die pasga gedurende die fees, het baie in sy Naam geglo, omdat hulle die tekens gesien het wat Hy doen.
&nbspMaar Jesus self het Hom aan hulle nie toevertrou nie, omdat Hy almal geken het
&nbspen omdat Hy nie nodig gehad het dat iemand van die mens sou getuig nie; want Hy self het geweet wat in die mens is.